Source: https://www.hornamicina.eu/web/category/kultura/
Timestamp: 2020-08-15 20:18:12+00:00

Document:
Kultúra – Horná Mičiná
Prehľad predpisov na základe ktorých obec rozhoduje
Spôsob zriadenia obce a jej štruktúra
MDŽ 2020 – tradícia v obci pokračuje
Mičinskô 2019
Denné centrum seniorov – otvorenie
Jubilanti 2019
Výlet NRSR 2019
Seniori a ich ochrana pred zločinmi
Zastupiteľstvo 2018
Home Kultúra
Mičinský pitvor 2020
Na piatom ročníku nášho festivalu, ktorý sa uskutoční 1.-5.8.2020 v dedinke Horná Mičiná neďaleko Banskej Bystrice, Vám predstavíme fenomén
“Nového cirkusu”. Nečakajte v ňom však drezúru smutných zvierat, ale nezabudnuteľné umenie veselých klaunov, akrobatov, hercov a hudobníkov. Prinesieme Vám množstvo predstavení, koncertov, dielničiek i aktivít pre všetkých umeniachtivých, bez rozdielu veku a schopností.
1.8.2020 v nadupanom programe: Kristína Tormová, Kyselí krastafci, Divadlo Continuo, Braňo Jobus, Vrbovskí víťazi, Laco Cmorej, Katka Lucinkiewiczová, Sto múch, Divadlo Jozefa Gregora Tajovského vo Zvolene, Martin a Marek Geišbergovci, Divadlo Kontra, Ján Mikuš, Cirkus trochu jinak a Blikajúci dychový hudobný systém.
2.8.2020 si naplno užijete čitáreň aj workshopy Nového cirkusu s lektormi Cirkus trochu jinak.
4.8.2020 sa môžete tešiť na Holektiv a Teatro Tatro a 5.8.2020 príde Dano Majling s Ferom Malíkom a Teatro Tatro.
Otvorte oči… pristúpte bližšie… práve začíname…
…bude to cirkus!
Permanentky nájdete tu
… viac informácii
Posted by admin / July 24, 2020
Detský denný tábor Babylon v Hronseku
rok 2020 je výnimočný aj tým, že tím Detského Babylonu si pre Vás a Vaše ratolesti po prví raz pripravil v Banskej Bystrici obľúbený formát tábora pre deti, ktoré sú spoločenské, ale možno sa ešte trošku obávajú ísť na dlhšie od rodičov do „spacieho“ tábora. Nemusíte si lámať hlavu nad tým, čo budú deti počas voľných týždňov robiť, majú predsa možnosť otvoriť brány do sveta fantázie a nájsť si množstvo nových kamarátov spolu s nami!!!
V súvislosti s dnešnou situáciou okolo ochorenia COVID – 19 sa bude denný tábor samozrejme konať s prísnymi hygienickými opatreniami!
Termín nových dobrodružstiev:
03. 08. – 07. 08. 2020
Cena za denný tábor je 90,- eur
Súrodenecká zľava – 10,- eur na dieťa!
Platby za tábor treba uskutočniť platbou na účet do Tatra banky s nasledovnými údajmi IBAN: SK 86 1100 0000 0029 4901 5363; variabilný symbol – rodné číslo prihlasovaného dieťaťa.
Hronsek – Banská Bystrica, medzi Banskou Bystricou a Zvolenom
Obecný úrad/Záhrada barokového kaštieľa Záhumenie 126/26 97631 Hronskek
Denný tábor začína každý deň od 08:00 hod., táborový deň končí o 16:30.
Deti je potrebné priviesť od 7:30 – 8:30 – skorší/neskorší príchod vieme riešiť individuálne
https://detskybabylon.sk/prihlaska-do-tabora
– celodenný program pod vedením odborných lektorov
– pitný režim, obedové menu, olovrant a desiata
– darček pre každého účastníka denného tábora
– materiálno – technické zabezpečenie
– deti pod vedením lektorov zvládnu základy divadelných techník, moderovania, šikovné ručičky a veľa hier a pohybových aktivít
Dôležité!!! Nezabudnite so sebou doniesť fotokópiu preukazu poistenca.
Tábor je určený pre deti od 5 – 99 rokov.
Deti budú rozdelené do jednotlivých dielní pod vedením lektorov podľa veku.
A ako vyzerá napríklad taký táborový deň?
07:30 – 8:30 – Príchod detí,
09:00 – 09:30 – Vysvetlenie čo budeme v daný deň robiť a prečo
09:30 – 11:30 – Tvorivá hra
10:00 – 10:15 – Desiata
10:15 – 11:30 – Tvorivá hra
11:30 – 12:00 – Obed
12:00 – 13:00 – Siesta (čítanie kníh, maľovanie) – Siestu prispôsobujeme veku detí
13:00 – 15:30 – Športové a pohybové hry
16:00 – 16:30 – Odchod detí
Posted by admin / June 18, 2020
Prehliadka expozície Vily Dominika Skuteckého
Denné centrum seniorov v Hornej Mičinej Vás pozýva na prehliadku zrekonštruovanej expozície Vily Dominika Skuteckého v Banskej Bystrici so známym obrazom Trh v Banskej Bystrici a s odborným výkladom Dr. Jany Borguľovej.
POZOR: Posúva sa termín z 17.6.2020 na nový termín 23.6.2020.
Termín: Streda, 23. júna 2020 o 14:00
Miesto: Horná 55, Banská Bystrica (oproti Prioru)
————– Aktualizované foto z udalosti —————–
Posted by admin / June 16, 2020
75.výročie oslobodenia
Dňa 8.5.2020 sme si položením vencov a zapálením sviečok aj v našej obci pripomenuli pietnou spomienkou na všetkých padlých a všetkých,ktorí sa podieľali na oslobodzovacích bojoch v druhej svetovej vojne.
Európa tento deň slávi ako Deň víťazstva nad fašizmom a nacizmom.
Poďakovanie za organizáciu patrí ZO ZPB , obecnému úradu v Hornej Mičinej,ako aj všetkým,ktorý prišli na toto spomienkové miesto.
Ivan Lenár – starosta obce
Trištvrte storočia od konca 2. svetovej vojny si pripomenuli v piatok podvečer 8. mája 2020 aj občania Hornej Mičinej pri Banskej Bystrici. V komornom zložení zástupcov ZO SZPB a starostu obce Ivana Lenára v obnovenom areáli vojnového pomníka zapálili sviečky v tvare sedemdesiatpäťky. V krátkom príhovore zazneli slová o vďačnosti osloboditeľom obce – červenej a rumunskej armáde, ako aj o nádeji, že sa strašné vojnové udalosti nebudú opakovať. O vojnových udalostiach nech vypovedajú iba dokumentárne a umelecké filmy, ktoré najmä mladej generácii môžu poskytnúť obraz udalostí, ktoré tak tragicky poznamenali milióny obyvateľov.
Ako dovetok možno uviesť, že jeden z prítomných na slávnosti na druhý deň našiel vo svojej záhrade nábojnicu z pušky s dátumom 7. VIII. 1938. Vojna sa teda aj po 75 rokoch ešte stále rukolapne pripomína – preto nezabúdajme!
Foto: Jana Borguľová
Posted by admin / May 13, 2020
Mimoriadna zmena cestovného poriadku autobusových liniek – do odvolania
Prímestské autobusy SAD Zvolen a.s.budú od nedele 10.05.2020 až do odvolania jazdiť ako počas dní školských prázdnin.
Posted by admin / May 7, 2020
Mimoriadna zmena cestovného poriadku autobusových liniek OD 15.4.2020 – do odvolania
Mimoriadna zmena cestovného poriadku liniek pravidelnej prímestskej autobusovej dopravy zavedením mimoriadneho režimu „COVID-19“.
Nariadené BBSK pre SAD ZV s platnosťou od 15.4.2020 do odvolania poskytovanie dopravy v mimoriadne obmedzenom rozsahu. Viac v dokumente: Cestovné poriadky od 15.4.2020
Posted by admin / April 17, 2020
Okresné riaditeľstvo Hasičského a záchranný zboru v Banskej Bystrici v súlade s § 4 písm. b) a s § 21 písm. a) v nadväznosti na § 21 písm. o) zákona č. 314/2001 Z. z. o ochrane pred požiarmi v znení neskorších predpisov a s § 2 ods. 1 písm. a) a b) vyhlášky Ministerstva vnútra Slovenskej republiky č. 121/2002 Z. z. o požiarnej prevencii v znení neskorších predpisov
na lesných pozemkoch a v ich ochrannom pásme (50 m od hranice lesného pozemku) v územnom obvode okresu Banská Bystrica
od 09.04.2020, 11.00 hod do odvolania
V čase zvýšeného nebezpečenstva vzniku požiaru je každý povinný dodržiavať zásady protipožiarnej bezpečnosti. Fyzickým osobám sa podľa § 14 ods. 2 písm. a), b) a c) zákona č. 314/2001 Z. z. o ochrane pred požiarmi v znení neskorších predpisov na lesných pozemkoch a v ich ochrannom pásme z a k a z u j e najmä:
fajčiť, odhadzovať horiace alebo tlejúce predmety, alebo používať otvorený plameň na miestach
so zvýšeným nebezpečenstvom vzniku požiaru,
spaľovať horľavé látky na lesných pozemkoch, pre ktoré je vyhlásený čas zvýšeného
nebezpečenstva vzniku požiaru a v ich ochrannom pásme.
Vlastníci, správcovia alebo užívatelia lesných pozemkov sú v súvislosti s ochranou lesa pred požiarom podľa § 6b zákona č. 314/2001 Z. z. o ochrane pred požiarmi v znení neskorších predpisov a podľa § 10 vyhlášky Ministerstva vnútra Slovenskej republiky č. 121/2002 Z. z. o požiarnej prevencii v znení neskorších predpisov p o v i n n í najmä:
vybaviť prenosnými hasiacimi prístrojmi pracovné stroje, napríklad lesné kolesové traktory,
harvestory a iné vozidlá, ktoré sa používajú na spracovanie dreva a zvyškov po ťažbe. Tieto pracovné
stroje vybaviť účinným zachytávačom iskier.
pplk. Ing. Milan Hrudka, v. r.
riaditeľ OR HaZZ v Banskej Bystrici
Posted by admin / April 9, 2020
Na základe uznesenia Vlády SR číslo 207/2020 bolo na území Slovenskej republiky vyhlásené rozšírenie NÚDZOVÉHO STAVU, ktorým sa obmedzuje sloboda pohybu a pobytu zákazom vychádzania od 08. apríla 2020 00:00 hod. do 13. apríla 2020 23:59.
Rozšírený núdzový stav
Posted by admin / April 8, 2020
Oznam – Distribúcia rúšok pre seniorov nad 65 rokov
V uplynulých dňoch Obecný úrad Horná Mičiná doručila osobne alebo do poštových schránok ochranné bavlnené rúška pre seniorov. Táto skupina občanov je najviac ohrozená koronavírusom COVID-19. Ochranné rúška prosím používajte každý deň a hlavne na verejných priestranstvách!
Môžete ich oprať, prežehliť, aby sa zničili baktérie a vírusy a používajte ďalej.
Váš obecný úrad.
Posted by admin / April 1, 2020
Odbor prevencie kriminality – informácie pre seniorov
Z dôvodu predchádzania trestnej činnosti v súčasnej krízovej situácii sa odbor prevencie kriminality kancelárie ministra vnútra SR rozhodol pripraviť leták obsahujúci krátke rady a odporúčania. Tieto informácie sú predovšetkým určené pre zvýšenie bezpečnosti najrizikovejšej cieľovej skupiny – SENIOROV, avšak obsah letáku je prospešný aj pre ďalšie skupiny obyvateľstva. Čím väčšiu informovanosť dosiahneme, tým bude riziko nápadu trestnej činnosti menšie.
pondelok, 17. augusta 2020 od 08:00 do 15:00
© Copyright 2020 Horná Mičiná • GDPR Ochrana osobných údajov • Web design by ProEM, s.r.o. • Prihlásiť sa na portál

References: § 4
 § 21
 § 21
 § 2
 § 14
 § 6
 § 10